danske medaljer ved De Olympiske Lege
Danmark har deltaget i samtlige udgaver af De Olympiske Lege bortset fra OL i 1904 i Saint Louis, og danske deltagere har i tidens løb vundet i alt 206 medaljer (49 guldmedaljer, 78 sølvmedaljer og 79 bronzemedaljer). Da legene havde 10-årsjubilæum i 1906, blev der afholdt et "mellem-OL" i Athen. Her vandt Danmark 3 guldmedaljer, 2 sølvmedaljer og 1 bronzemedalje, men disse tæller ikke med i den officielle medaljestatistik. Flest medaljer har Danmark vundet ved legene i London i 1948 (i alt 20).
1 Den ene danske guldmedalje blev vundet i tovtrækning; der var tre danskere og tre svenskere på holdet.
2 Kvinderne deltog ikke i selve legenes konkurrencer, men i en gymnastikopvisning på stadion.
3 Da de australske veterinære love ikke tillod, at der blev indført heste i landet, blev der afholdt separate lege for ryttere i Stockholm.
4 Kuglestøderen Joachim B. Olsen fik bronze i 2004, men pga. ukraineren Jurij Bilonogs (f. 1974) dopingdom blev han i 2012 tildelt sølv med tilbagevirkende kraft.
5 Legene blev udsat fra 2020 til 2021 pga. coronapandemien.